Številka: 1002-1499/2024-3130-3

Datum: 22. 01. 2025

Zadeva: Odmera letnega dopusta na podlagi kriterija zahtevnosti dela

Na Ministrstvo za javno upravo ste naslovili dopis z vprašanjem glede odmere letnega dopusta strokovno-tehničnim delavcem na podlagi kriterija zahtevnosti dela, kot ga opredeljuje 36. člen ZDDO.

Uvodoma pojasnjujemo, da Ministrstvo za javno upravo ne more reševati oziroma odločati v konkretnih primerih, ampak lahko le posreduje mnenja in odgovore sistemske narave, predstojnik pa je tisti, ki odloča o pravicah in obveznostih javnih uslužbencev v konkretnem primeru, upoštevaje vse okoliščine primera.

Ministrstvo za javno upravo je sistemsko pojasnilo glede odmere letnega dopusta strokovno-tehničnim delavcem na podlagi kriterija zahtevnosti dela, kot ga opredeljuje 36. člen ZDDO, podalo z dopisom opr. št. 100-60/2016/3 z dne 12. 2. 2016, ki je dostopen na spletnem naslovu:

<https://www.gov.si/assets/ministrstva/MJU/Usluzbenski-sistem/LETNI-DOPUST/Odmera-LD-STD-36.-clen-ZDDO-12.2.2016.pdf>.

Ministrstvo pojasnjuje, da se stališče, izraženo v citiranem dopisu:

*"Ministrstvo za javno upravo je glede posameznih pravic strokovno-tehničnih delavcev, ki so vezane na zahtevnost dela, kot je ovrednotena z uvrstitvijo delovnega mesta v plačnem sistemu, že zavzelo stališče, da se v primeru, ko je kriterij za neko pravico le zahtevnost delovnega mesta (in ni razlogov za utemeljeno razlikovanje med uradniškim in strokovno-tehničnim delovnim mestom), odloča o tej pravici enako za uradnike in strokovno-tehnične delavce.*

*Zaradi navedenega je stališče Ministrstva za javno upravo, da se kriterij zahtevnosti delovnega mesta iz 36. člena ZDDO uporablja za vsa delovna mesta, kjer je izhodiščni plačni razred najmanj 33 in so uvrščeni najmanj v tarifni razred VII/I."*

ni spremenilo.

Upoštevaje navedeno in veljavno uvrstitev delovnih mest v plačne razrede (npr. analitik VII-II, kadrovik VII-II, strokovni sodelavec VII-II, koordinator VII-II, računovodja VII-II, finančnik VII-II – vsi so uvrščeni v 21 plačni razred, kar je (še vedno) primerljivo z delovnim mestom višji svetovalec, ki je uvrščeno v 22 plačni razred), se kriterij zahtevnosti delovnega mesta »višji upravni delavec« iz 36. člena ZDDO uporablja za vsa delovna mesta, kjer je izhodiščni plačni razred najmanj 21 in so uvrščeni najmanj v tarifni razred VII/I.

S spoštovanjem,

Pripravila:

|  |  |
| --- | --- |
| mag. Violeta Mašić | Peter Pogačar |
| sekretar | generalni direktor |